**ROKIŠKIO RAJONO SAVIVALDYBĖS ADMINISTRACIJOS DIREKTORIUS**

**ĮSAKYMAS**

**DĖL LAISVĖS KOVŲ ĮAMŽINIMO KOMISIJOS VEIKLAI SKIRTŲ BIUDŽETO LĖŠŲ PASKIRSTYMO 2024 METAIS**

2024 m. balandžio 16 d. Nr. AV-245

Rokiškis

Vadovaudamasis Lietuvos Respublikos vietos savivaldos įstatymo 34 straipsnio 6 dalies 1 punktu, Rokiškio rajono savivaldybės tarybos 2024 m. vasario 15 d. sprendimu Nr. TS-28 „Dėl Rokiškio rajono savivaldybės biudžeto 2024 metams patvirtinimo“, ir atsižvelgdamas į 2024 m. vasario 28 d. laisvės kovų įamžinimo komisijos susirinkimo protokolo Nr.1 nutarimą:

1. S k i r i u:

1.1. Rokiškio kaimiškajai seniūnijai – 400 Eur, Lietuvos Respublikos ministro pirmininko Juozo Tūbelio tėviškės atminimo vietai tvarkyti;

1.2. Jūžintų seniūnijai – 900 Eur, partizanės Aldonos Diržytės kapui sutvarkyti;

1.3. Kamajų seniūnijai – 450 Eur, Duokiškio mstl. ir Kuosių k. paminklų partizanams ir tremtiniams aplinkai tvarkyti;

2. P a v e d u asignavimų valdytojui – Architektūros ir paveldosaugos skyriaus vedėjui Raimondui Simanavičiui kontroliuoti paskirtų asignavimų naudojimo teisėtumą ir ekonomiškumą;

Įsakymas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Administracijos direktorius Valerijus Rancevas

Audronė Gavėnienė